CELEX: 62007CJ0524
Language: el
Date: 2008-12-11 00:00:00
Title: Απόφαση του Δικαστηρίου (τρίτο τμήμα) της 11ης Δεκεμβρίου 2008.#Επιτροπή των Ευρωπαϊκών Κοινοτήτων κατά Δημοκρατίας της Αυστρίας.#Παράβαση κράτους μέλους - Άρθρα 28 ΕΚ και 30 ΕΚ - Ταξινόμηση παλαιών μεταχειρισμένων αυτοκινήτων τα οποία ήταν προηγουμένως ταξινομημένα σε άλλα κράτη μέλη - Τεχνικές απαιτήσεις ως προς τις εκπομπές καυσαερίων και τη στάθμη θορύβου - Δημόσια υγεία - Προστασία του περιβάλλοντος.#Υπόθεση C-524/07.

Απόφαση του Δικαστηρίου (τρίτο τμήμα) της 11ης Δεκεμβρίου 2008 – Επιτροπή κατά Αυστρίας
      (Υπόθεση C‑524/07)
      «Παράβαση κράτους μέλους – Άρθρα 28 ΕΚ και 30 ΕΚ – Ταξινόμηση παλαιών μεταχειρισμένων αυτοκινήτων τα οποία ήταν προηγουμένως ταξινομημένα σε άλλα κράτη μέλη – Τεχνικές απαιτήσεις ως προς τις εκπομπές καυσαερίων και τη στάθμη θορύβου – Δημόσια υγεία – Προστασία του περιβάλλοντος»
      1.                     Προσέγγιση των νομοθεσιών – Οχήματα με κινητήρα – Διαδικασία κοινοτικής εγκρίσεως – Οδηγίες 92/97 και 93/59 – Πεδίο εφαρμογής
            (Οδηγίες του Συμβουλίου 92/97 και 93/59) (βλ. σκέψεις 45-47)
      2.                     Ελεύθερη κυκλοφορία των εμπορευμάτων – Ποσοτικοί περιορισμοί – Μέτρα ισοδυνάμου αποτελέσματος (Άρθρα 28 ΕΚ και 30 ΕΚ) (βλ.
            σκέψεις 49-52, 56-64)
      Αντικείμενο 
      
         
               Παράβαση κράτους μέλους – Παράβαση των άρθρων 28 ΕΚ και 30 ΕΚ – Εθνική ρύθμιση που θέτει ως προϋπόθεση για την ταξινόμηση
                  των εισαγόμενων μεταχειρισμένων αυτοκινήτων, τα οποία ήταν προηγουμένως ταξινομημένα σε άλλα κράτη μέλη, την εκπλήρωση ορισμένων
                  τεχνικών απαιτήσεων, οι οποίες όμως δεν ισχύουν σε περίπτωση νέας ταξινομήσεως των μεταχειρισμένων αυτοκινήτων που βρίσκονται
                  ήδη στην εγχώρια αγορά και έχουν τα ίδια χαρακτηριστικά
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Η Δημοκρατία της Αυστρίας, απαιτώντας όπως, προκειμένου να ταξινομηθούν για πρώτη φορά στην Αυστρία, τα ταξινομηθέντα προηγουμένως
                     σε άλλα κράτη μέλη αυτοκίνητα οχήματα, τα οποία, λόγω παλαιότητας, δεν αποτέλεσαν αντικείμενο κοινοτικής εγκρίσεως τύπου,
                     τηρούν, ως προς τις εκπομπές καυσαερίων και τον θόρυβο, οριακές τιμές αυστηρότερες από εκείνες στις οποίες έπρεπε να ανταποκρίνονται
                     αρχικώς, και ιδίως τις οριακές τιμές που επιβάλλονται από τις οδηγίες 93/59/ΕΟΚ του Συμβουλίου, της 28ης Ιουνίου 1993, για
                     την τροποποίηση της οδηγίας 70/220/ΕΟΚ για την προσέγγιση των νομοθεσιών των κρατών μελών σχετικά με τα μέτρα που πρέπει να
                     ληφθούν κατά της ρύπανσης του αέρα από τις εκπομπές των οχημάτων με κινητήρα, και 92/97/ΕΟΚ του Συμβουλίου, της 10ης Νοεμβρίου
                     1992, για την τροποποίηση της οδηγίας 70/157/ΕΟΚ περί προσεγγίσεως των νομοθεσιών των κρατών μελών που αναφέρονται στην αποδεκτή
                     ηχοστάθμη και στις διατάξεις εξατμίσεως των οχημάτων με κινητήρα, μολονότι τούτο δεν απαιτείται σε περίπτωση νέας ταξινομήσεως
                     στο κράτος μέλος αυτό των αυτοκινήτων που έχουν τα ίδια χαρακτηριστικά και για τα οποία έχει χορηγηθεί άδεια κυκλοφορίας στην
                     Αυστρία, παρέβη τις υποχρεώσεις που υπέχει από το άρθρο 28 ΕΚ.
                  
               
            
         
                  2)
               
               
                  
               
               
                  	Καταδικάζει τη Δημοκρατία της Αυστρίας στα δικαστικά έξοδα.